Diari Oficial de la Generalitat Valenciana


Sumari del DOGV 3961, del 16-03-2001 (2001/2352)

DECRET 53/2001, de 13 de març, del Govern Valencià, pel qual es desplega parcialment la Llei 30/1999, de 5 d'octubre, respecte a la provisió de places de personal estatutari dependent de les institucions sanitàries de la Conselleria de Sanitat.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/03/13/53**

### Versions

 Text inicial: 17/03/2001 - Actualitat 

### Dades del document

Número de DOGV
:   3961

Data del DOGV
:   16-03-2001

Secció del DOGV
:   I. DISPOSICIONS GENERALS

Número del document
:   2001/2352


Data del document
:   13-03-2001

Organisme emissor
:   Conselleria de Sanitat

Tipus de document
:   Decret

Descriptors 

:   * professió sanitària
    * administració del personal
    * oferta d'ocupació
    * funcionari
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

DECRET 53/2001, de 13 de març, del Govern Valencià, pel qual es desplega parcialment la Llei 30/1999, de 5 d'octubre, respecte a la provisió de places de personal estatutari dependent de les institucions sanitàries de la Conselleria de Sanitat.  
  
La Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut, anticipant una part essencial del marc estatutari regulador del personal inclós en el seu àmbit d'aplicació, en l'article 1.3, ordena a cada comunitat autónoma en l'àmbit de les seues competències, l'aprovació de normes relatives a la selecció i provisió del personal estatutari dins del marc estatutari bàsic establit en la Llei 30/1999.   
  
Aquest decret, ¿amb independència de la posterior aprovació d'un altre d'igual rang jeràrquic, que es dictarà en fent ús de les competències de la Comunitat Autónoma Valenciana, atribuïdes per la Constitució espanyola en l'article 148.1.21, per l'article 38.1 de l'Estatut d'Autonomia i per la mateixa llei 30/1999, de 5 d'octubre-, pretén desplegar parcialment l'esmentada Llei 5/1999, especialment per a aclarir de manera indubtable la independència de les convocatóries de processos selectius en execució de les ofertes públiques d'ocupació, dels concursos de trasllats, així com la potestat de l'órgan competent per a determinar ¿sempre d'acord amb els principis generals esmentats en l'article 3 de la Llei 30/1999¿ el nombre de places oferides en cada convocatória i per a les categories professionals que s'acorde, sense subjecció prèvia a cap tipus de percentatge.   
  
Sense perjudici de la necessitat de desplegar més pregonament i amb major detall la Llei 30/1999 en l'àmbit de la Comunitat Autónoma Valenciana, raons d'urgència, valorades conjuntament amb els representants sindicals en la Mesa Sectorial de Sanitat, aconsellen l'aprovació d'aquest decret.   
  
Per aixó, després d'haver negociat amb els sindicats més representatius que integren la Mesa Sectorial de Sanitat, a proposta del conseller de Sanitat, d'acord amb el Consell Jurídic Consultiu i després de la deliberació del Govern Valencià, en la reunió del dia 13 de març de 2001,   
  
DECRETE   
  
Article 1   
  
Les ofertes d'ocupació pública del personal estatutari d'institucions sanitàries dependents de la Conselleria de Sanitat estaran constituïdes per la quantitat de places de cada categoria que es pretenga proveir per processos selectius de nou ingrés dins de l'exercici corresponent.   
  
Els concursos de trasllats de personal fix dependent d'institucions sanitàries no necessiten l'aprovació prèvia en el decret d'oferta d'ocupació, en la mesura que no signifiquen la incorporació de personal de nou ingrés. En conseqüència, es convocaran amb independència d'aquells processos selectius, amb la periodicitat, quantitat de places i categories que resolga l'autoritat de la Conselleria de Sanitat en cada moment competent en aquesta matèria.   
  
Article 2   
  
Tant l'oferta pública d'ocupació com els concursos de trasllats s'articularan després de negociació en la Mesa Sectorial de Sanitat, en els termes de la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut, així com la Llei 9/1987, de 12 de juny, d'Órgans de Representació, Determinació de les Condicions de Treball i Participació del Personal al Servei de les Administracions Públiques.   
  
DISPOSICIÓ DEROGATÒRIA   
  
Queden derogades totes les disposicions d'igual o inferior rang que s'oposen al que estableix aquest decret.   
  
DISPOSICIÓ FINAL   
  
El present decret vigirà des de l'endemà de la publicació en el Diari Oficial de la Generalitat Valenciana.   
  
València, 13 de març de 2001   
  
El president de la Generalitat Valenciana,   
  
EDUARDO ZAPLANA HERNÁNDEZ-SORO   
  
El conseller de Sanitat,


Còpia Permalink ELI